Den Vest-Sjællandske Avis, 1832-05-01
Da Juli Revolutionen var udbrudt i Paris, saa erklærede Saint Simonisterne: at Tidens Tegn vare blevne aabenbarede, at de nu vilde bringe til Fuldkommenhed hvad Folket havde begyndt, og at deres Formaal gaaer ud paa at forbedre den talrigste og fattigste Folkeklasses Kaar (dette er Løftet og Lokkemaden, og dog aldeles uudførligt, især i store Menigheder. Menneskenes Kaar kunne allene forbedres ved deres egen Forsigtighed, Klog skab, Flid og Tarvelighed). De udgive et nyt Tidsskrift Globe, hvori de søge ved Underviisning, Prækener, Missioner og Skrifter at udbrede deres Lære, i det sidste Aars Forløb have de giort en overordentlig Fremgang. Selskabets Kasse har allerede ved private Sammenskud indtaget en Beholdning paa 800,000 Franker (og dette er vist meget for lavt angivet, som kan sees af at de have bude Regieringen 100,000 Franker i Leie af et Pallads som har tilhørt den Kongelige Familie. Underviisningen, som tilforn kun blev ugentlig meddeelt bliver nu dagligen givet, om Søndagen bliver den gientaget fire Gange for Arbeidsfolkene. Et Opdragelseshuus er stiftet for Saint Simonisterne, hvorved der ikke tages Hensyn til Stand. Saint Simonisterne sige at deres Lære giør de største Fremskridt. Deres Missionaire have stiftet 8 Departementalkirker eller fuldstændige indrettede Menigheder i forskiellige af Frankerigs største Stæder bar Menigheden ikke opnaaet denne fuldkomnere Form, saa kaldes de Centra eller Middelpunkte af saadanne gives i i nogle anseelige Stæder Kirken i Toulouse indeholder allerede 800 Medlemmer; i Brüssel er oprettet en Kirke og 6 Cen tra i Provinserne, og Forbindelser ere allerede stiftede i England, hvor de utallige Fattige synes ret godt om at deele Kaar med de mangfoldige Rige. J Tydskland skal Saint Simonismen end nu ikke være indtrængt, og den Franske Bagers i Mähren Forsøg paa at forplante den hellige Simons Grundsætninger paa Østerrigsk Grund ere for Øieblikket mislykkede; men i andre Stater hvor Sværmeriet dagligen udbreder sig videre kan den bedre haabe at fæste Rødder og den herlige Lære forberedes at alle Mennesker, Svirebroderen og den stræbsomme Mand, den som har tilbragt sit Liv i Lasten; men som har trukket Religionens Kappe over sit falske Hoved og det ordentlige, tarvelige og retskafne Menneske, som allene er den Gud velbehagelige Christen, alle bør have ligemeget. Saint Simonisterne have intet forsømt for at kunne udbrede deres Virksomhed til alle Sider; de løbe omkring fra Huus til Huus; de præke og tumle for hvert Menneske, som de kunne faae fat paa, de oprette et Correspondence-Contoir, som virker til alle Sider; de have organiseret et fuldkomment Hierarchie som ligner Jesuiternes. Bazard og Enfantin staae i Spidsen for Foreningen, som de øverste Fædre (Peres supremes); hver Underafdeling har sin Pere, hvilke tilsammen udgiøre et Collegium. Collegiets Medlemmer, have under deres Opsyn Prækenerne, Journalerne, Opdragelsesanstalterne, Missionerne i Jndlandet og Udlandet, den personlige Omvendelse, Underviisningen for de Arbeidende og Correspondencen. J de almindelige Forsamlinger (Communions generales) blive i Over værelsen af Saint Simons Familie (saaledes kaldes Samfundet) af Medlemmerne af alle Grader; Jndberetninger og hvad der er udrettet, afgivne til Peres supremes, som paa deres Side forkynde for Forsamlingerne de Belønninger, som de tildeele de enkelte Medlemmer for deres udviste Bestræbelser, nemlig Opflyttelse til høiere Grader af Hierarchiet, desuden foretage de hos de Nyomvendte Liighedens Daab (le baptemede Egalite) ved at tildeele dem Broderkysset (et ret Jesuitisk Konstgreb saaledes at forbinde den gamle Religion med den nye). Forstanderne for Familien, som kalde sig Spirerne til Menneskehedens nye Liv, have omgivet sig med et Ceremoniel, som kan virke paa Folkemassen. En Directeur og en Directrice ere udnævnede for ethvert af de 12 Arrondissements i Paris for at arbeide paa den industrielle Classes Omvendelse og paa Ungdommens Opdragelse i de nye Jdeer. Hver Løverdag forsamle disse dirigerende Personer sig for at aftale de fælles Foranstaltninger og for at uddeele Jndladelseskort til de Troende og til Katechumanerne, som endnu sukke under denne Verdens Lænker. Søndagsunderviisningen bestaaer i at forklare enkelte Lærdomme, forelæse Troesbekiendelserne og til frie Disputationer. Hvert Arrondissement har sin egen Fattiglægge og sit Apothek, som uddeler frit Medicin. Fælles Beboelseshuse for Arbeidsfolkene, som kaldes det Europæiske Selskabs Sønner, som ere berøvede deres Arvedeel, ere oprettede i to Arrondissements og forberedes i de øvrige. Otte Skoler ere aabnede hvori der foruden de sædvanlige Underviisninger, tillige holdes Forelæsninger over det borgerlige Selskabs moralske Fremskridt, over Samfundets Hierarchie, Familieforhold o. s. v. (Regieringerne bør vist nok med den yderste Aarvaagenhed modsætte sig disse Foretagender, ligesom enhver Bestræbelse af de Geistlige for at udvide deres Magt, hvilken er den farligste af alle Saasnart disse gaae uden for deres egentlige Bestemmelse, som bestaaer i at beroelige Menneskenes Sind og forbedre Menneskenes Hierte, saa maae der giøres dem den største Modstand, da de ellers let kunne tiltage sig den verdslige Magt og blive Borgersamfundets Tyranner.) Jmidlertid er det en Trøst, at dette nye Blendværk indeholder en Spire til sin Opløsning; thi naar et Rige bliver uenig med sig selv, saa bliver det øde, og Uenigheden er udbrudt i SaintSimonismens hellige Familie: Det philosophiske Partie har skilt sig fra det religiøse; hiint paastaaer at Sant Simon har ikke villet stifte en nye Religion; men blot retablere Christendommens Grundsætninger i deres oprindelige Reenhed, og at de, som have proclameret hiin ere gaaede for vidt; eller at de dog have for hurtigt nærmet sig Maalet, hvortil man først langsomt burde have nærmet sig. J November i Fior udbrød et Schisma i det Saint Simonianske Hierarchie, eller blandt dem, som vedbleve at betragte Læren som en nye Religion. De øverste Fædre vare blevne enige om de religiøse og politiske Grundsætninger; men kunde ikke enes om den nye Moral, som skulde beherske Verden. Enfantin havde dannet sig et eget System, man haabede at tilveiebringe en Overeensstemmelse; men i Møderne den 19de og 21de Novbr. brød, Stormen løs, som især vendte sig mod EnfantinJules Lechevallier, Hippolyte Carnot og flere af Lærens ivrigste Tilhængere løssagde sig høitideligt fra ham og adskilte sig fra den Saint Simonianske Familie. Rodriques, Barrault, Duveyrier underkastede sig Enfantins Authoritet uden at antage hans moralske Grundsætninger. Den 27de November i Fior blev holdet en Forsamling for at bekræfte Enfantin i sin Værdighed, som øverste Fader eller Pave; Olinde Rodrigues, skulde da bestyre Selskabets Finantsvæsen; men siden har denne løssagt sig fra Forbindelsen med Enfantin og stiftet et eget Samfund; og da Bazard staaer i Spidsen for det allerede løsrevne Partie, saa har Secten nu tre Overhoveder, eller Paver. Den sidste skal hylde moderative Grundsætninger. Disse indvortes Stridigheder, i Familien ere imidlertid ikke endnu blevne tydeligt opklarede. Enfantins Partie er det meest sværmende og bestræber sig for at drive Sagen videst.